OBČINA RADENCI

OBČINSKI SVET

Štev: 901-10/25

Datum: 10. 07. 2014

**Z A P I S N I K**

25. redne seje Občinskega sveta Občine Radenci, ki je potekala v četrtek, 10.07.2014, z začetkom ob 18.00 uri, v sejni sobi Izvir hotela Radin.

**PRISOTNI ČLANI OBČINSKEGA SVETA:**

Marija GROSMAN, Jožef KAGER, Marija KUPLJEN, Janez KONRAD, Kristjan KÜČAN, Miroslav MADON, Marija MARIČ, Zlatko MIR, Franc PELCL, Anton ŠONAJA, Franc ŠKROBAR, Jože TOPLAK ( se je priključil pri točki AD10) in Marko VAUPOTIČ.

**OPRAVIČENO ODSOTEN/A:** Erik IVANUŠA

**NEOPRAVIČENO ODSOTNI:** Andreja BREZNIK, mag. Gorazd Rudolf KOVAČIČ

**OSTALI PRISOTNI:** Mojca MAROVIČ, Jasna DIVJAK, Nataša TOPLAK in Vera SEVER vse OU Občine Radenci.

**NOVINARJI:**

BORIS EDŠIDT - KTV Radenci

**AD 1 OTVORITEV SEJE IN UGOTOVITEV SKLEPČNOSTI**

Župan je pozdravil prisotne in ugotovil, da je prisotnih 12 svetnikov in svetnic, s tem je občinski svet sklepčen. En član OS, g. Erik Ivanuša se je opravičil.

**AD 2 OBRAVNAVA IN SPREJEM ZAPISNIKA 24. REDNE SEJE OBČINSKEGA**

 **SVETA RAZPRAVA**

Pripombo na zapisnik 24 redne seje je podal g. Kager in sicer na potek glasovanje pri točki AD 18 Predlog sklepa o potrditvi predračunske cene obveznih občinskih gospodarskih javnih služb oskrbe s pitno vodo in sicer trdi, da je o sklepu glasovalo 13 svetnikov od tega 11 svetnikov ZA, nihče pa ni vprašal, ali je kdo PROTI in meni, da to ni prav.

Po podanih pripombah je predsedujoči dal zapisnik na glasovanje.

Z 12 glasovi ZA od prisotnih 12 svetnikov je bil sprejet naslednji

**SKLEP št. 296/10**

Občinski svet Občine Radenci potrjuje sprejem zapisnika 24. redne seje Občinskega sveta Občine Radenci, ki je bila 15. 04. 2014.

**AD 3 OBRAVNAVA IN SPREJEM ZAPISNIKA 4. IZREDNE SEJE OBČINSKEGA**

 **SVETA RAZPRAVA**

Na zapisnik ni bilo pripomb, predsedujoči je dal zapisnik na glasovanje.

Z 12 glasovi ZA od prisotnih 12 svetnikov je bil sprejet naslednji

**SKLEP št. 297/10**

Občinski svet Občine Radenci potrjuje sprejem zapisnika 4. izredne seje Občinskega sveta Občine Radenci, ki je bila 12. 06. 2014.

**AD 4. INFORMACIJA O DEJAVNOSTI ŽUPANA MED SEJAMA**

PREDSEDUJOČI g. Janez RIHTARIČ je članice in člane Občinskega sveta seznanil z dejavnostmi župana med obema sejama.

Povedal je;

* Da Radgonske gorice naše ponudbe za nakup sodov niso potrdile.
* Gradnja vrtca teče v skladu s terminskim planom.
* Obvestil je svetnike in posredno tudi občane, da se bo 18.07. prodajala v prostorih starega vrtca v Radencih odpisana oprema, ki za vrtec ni več uporabna. Obvestilo bo objavljeno tudi na spletni strani občine in vrtca.
* G. Šonaja je vprašal, kakšna bi bila možnost nakupa strehe. Župan je pojasnil, da se je za streho potrebno pogovarjati z izvajalcem.
* Otvoritev vrtca se predvideva 12.9.2014 v popoldanskih urah.
* Projekt »KRAK C«, teče v skladu s terminskim planom. Pridobili smo tudi novo gradbeno dovoljenje za spremenjeno lokacijo vodohrana. Problem je s financiranjem s strani države, saj le ta zamuja s poravnavanjem svojih obveznosti.
* Občinski praznik je za nami, svečana akademija je bila izvedena, dogajanje v parku v soboto je bilo bogato, udeležba popoldan zelo slaba.
* Zaključili smo tekaški in kolesarski maraton. V sklopu Maratona treh src je bilo na HUMANITARNEM TEKU zbranih cca 5000 EUR, namenjena bodo za nakup in montažo dvigala v Osnovni šoli Radenci.
* Sanacija plazu je zaključena in trenutno ni več vidnih premikov zemljine. Strošek sanacije je znašal 150.000 EUR.

**AD 5 OBRAVNAVA IN SPREJEM DNEVNEGA REDA**

S sklicem seje so člani sveta prejeli predlog dnevnega reda 25. redne seje.

Župan je predlagal zamenjavo točk dnevnega reda in sicer premik točke AD15 na točko AD8, vse ostale se smiselno premaknejo navzdol.

Pripomb ni bilo, zato je predsedujoči dal dnevi red na glasovanje:

Z 12 glasovi ZA od prisotnih 12 svetnikov je bil sprejet naslednji

**DNEVNI RED:**

1. *Otvoritev seje in ugotovitev sklepčnosti*
2. *Obravnava in sprejem zapisnika 24. redne seje Občinskega sveta*
3. *Obravnava in sprejem zapisnika 4. izredne seje Občinskega sveta*
4. *Informacija o dejavnosti župana med sejama*
5. *Obravnava in sprejem dnevnega reda*
6. *Vprašanja in pobude svetnic in svetnikov*
7. *Predlog sklepa o potrditvi strategije Občine Radenci*
8. *Odlok o spremembah in dopolnitvah Odloka o prostorskih ureditvenih pogojih (skrajšani postopek)*
9. *Sklep o razveljavitvi Sklepa o načinu podeljevanja koncesij na primarni ravni zdravstvenega varstva v Občini Radenci*
10. *Odlok o spremembah in dopolnitvah odloka o proračunu Občine Radenci za leto 2014- rebalans*
11. *Pravilnik o sofinanciranju drugih društev v Občini Radenci*
12. *Pravilnik o sofinanciranju kulturnih društev Občine Radenci*
13. *Pravilnik o finančni pomoči za spodbujanje podjetništva*
14. *Pravilnik o spremembah in dopolnitvah Pravilnika o dodeljevanju denarnih pomoči v Občini Radenci*
15. *Odlok o spremembah in dopolnitvah Odloka o ustanovitvi Javnega zavoda Knjižnica Gornja Radgona- (skrajšani postopek)*
16. *Odlok o spremembah  in dopolnitvah Odloka o letnem načrtu pridobivanja nepremičnega premoženja Občine Radenci za leto 2014 (skrajšani postopek)*
17. *Referendumska pobuda - Roman Leljak, v imenu Civilne iniciative*
18. *Odgovori na vprašanja in pobude svetnic in svetnikov*

***AD 6 VPRAŠANJA IN POBUDE SVETNIC IN SVETNIKOV***

***Vprašanja in pobude so postavili:***

***Ga. Marija Grosman;*** *kaj je možno storiti s cesto mimo SŠGT do banke in pošte, saj na tem mestu redno poteka promet, čeprav stoji znak.*

***Ga. Marija Marič;*** *potka mimo Kosičevih je bila precej razkopana na dan Maratona. Lepo je bila sanirana z lomljencem, problem pa predstavlja, da podlaga ni ustrezno uvaljana, da bo lažji prehod s kolesi in invalidskimi vozički.*

*Prav tako prosi, da se pregleda javno razsvetljavo v bližini.*

***G. Zlatko Mir****; prebral pobude v imenu g. Ivanuša (opravičeno odsoten)*

*Pri hiši g. Slavek Kavčiča, Radenski Vrh smo sanirali vretino vode. Sanacija se je izvedla mimo stanovanjske hiše, dalje pa ne. Prosi, da se do meseca oktobra izvede sanacija skozi vinograd. V primeru nesaniranja bo škoda, ki nastaja bistveno večja kot je strošek sanacije in bo posledično stalo občino veliko več.*

*V Kidričevem naselju med blokoma 4 in 5 se je pojavila razpoka na asfaltu, ki se vsaj dan širi, voda ki teče po tej razpoki zamaka 4 blok. Potrebno je zaliti razpoke v asfaltu in preprečiti nadaljnjo povzročanje škode.*

*Predlaga, da se gre v javni natečaj izbire idejne ureditve rondojev v Radencih in se na osnovi predlogov izbere najlepšega, najboljšega, najbolj inovativnega, takšnega, ki bo predstavljal občino in bo prijeten za okolja.*

***G. Zlatko Mir*** *je k navajanju g. Ivanuše dodal, da naj en rondo uredi Občina sama, drugega pa zainteresirana pravna oseba.* ***Prav je, da se rondo uredi v soglasju z lokalno skupnostjo.***

***G. Anton Šonaja;*** *je**isto vprašanje vezano na pobudo g. Ivanuše (Kidričevo naselje) na prejšnji seji, pa se ni nič zgodilo, kljub temu, da je župan obljubil, da si bo situacijo ogledal g. Zamuda.*

*Odvodni jarki Boračeva – Janžev Vrh. Sosedje g. Toplaka so to počistili, v neposredni bližini svoje lastnine, kaj se bo zgodilo z ostalimi jarki.*

*Kaj je z avtobusnimi postajališči za otroke, ves mandat se kregamo za te naše otroke. Otroke smo postavili na dež in prosim, da se nekaj začne delati na tem*

***G. Jožef Kager;*** *po Kapelski cesti se dela nov vodovod. Vemo, da smo imeli tam problem glede javne razsvetljave in smiselno bi bilo, da bi se položile cevi sočasno tudi za JR. Običajno je, da se položijo cevi, ko se delajo kakšna zemeljska dela.*

***G. Franc Pelcl;*** *vsi predlogi se nanašajo na finance in nihče ne pove, kje vzeti. Tisti, ki pove kaj narediti, naj pove še kje vzeti****.***

**AD 7 PREDLOG SKLEPA O POTRDITVI STRATEGIJE OBČINE RADENCI**

Uvodno predstavitev Strategije Občine Radenci je podal dr. Matej POŽARNIK, direktor podjetja PROFUTURUS d.o.o.

G. župan je povzel bistvo strategije in se zahvalil izdelovalcem strategije za dosedanje sodelovanje.

*Razpravljali so*:

**g. Zlatko MIR**; zadevo sem prebral, tudi sodeloval sem. To je druga strategija, ki smo jo pripravili v Občini Radenci. Prvi dokument, pripravljen v začetku delovanja samostojne občine je bil neke vrste spisek želja na 40-50 straneh.

Ta strategija, ki je pred nami je temelj za delo v prihodnje. Če ocenim delovanje zadnjih štirih let ugotavljam, da imamo problem, ker gledamo samo na parcialne interese. Vsak vleče na svoje, žal pa ni odločitve za zgodbo, ki bi peljala občino razvojno naprej. Največkrat pridemo do tega, da se ukvarjamo z neko cesto, luknjo,.. in dokler bomo tako nadaljevali nimamo možnosti, da se razvojno premaknemo. Ko je Radenska prenehala financirati oz. sofinancirati lokalne projekte se v Radencih nekaj velikega ni zgodilo. Imamo probleme z nerešenimi postopki denacionalizacijo, Radenci so postali spalno naselje, mladine ni,… G. Maričeva je ves mandat govorila o tem, da nimamo kulturnega doma, nimamo centra Radenc,… začeti moramo razvijati center in od tukaj naprej se bodo morali začeti razvijati ostali deli naše občine. Ljudje morajo začeti prihajati v Radence in od tukaj bodo ljudje obiskovali ostale kraje v občini. V začetku mandata sem predlagal, da bi v proračunu rezervirali del sredstev, ki bi jih namenili za projekte, ki bi prinesli dodatno vrednost ponudbi Radencev. Pa tega žal nismo uspeli realizirati.

Ta strategija je dobra popotnica za naslednji mandat.

Župan se strinja s povedanim s strani g. Mira, meni pa, da je najprej v občini potrebno dokončati izgradnjo javne gospodarske infrastrukture.

Gradivo za to točko so člani sveta prejeli na prejšnji seji.

Ker razprave ni bilo je dal predsedujoči predlog sklepa na glasovanje.

Z 12 glasovi ZA od prisotnih 12 svetnikov je bil sprejet naslednji

**SKLEP št. 298/10**

Občinski svet Občine Radenci potrjuje predlog sklepa o potrditvi Strategije Občine Radenci za leto 2014-2020.

**AD 8 ODLOK O SPREMEMBAH  IN DOPOLNITVAH ODLOKA O PROSTORSKIH**

 **UREDITVENIH POGOJIH (SKRAJŠANI POSTOPEK)**

Uvodno obrazložitev je podala dr. Andreja KUZMANIČ, ki je na kratko predstavila razloge za začetek postopka sprememb in vsebino sprememb, ter postopek sprejemanj vključno s postopkom javne obravnave.

G. župan je po uvodni obrazložitvi ga. Kuzmanič povzel glavne razloge za sprejem Odloka o spremembah in dopolnitvah odloka o prostorskih ureditvenih pogojih.

Gradivo za to točko so člani sveta prejeli ob sklicu seje.

Ker razprave ni bilo je dal predsedujoči predlog odloka na glasovanje.

Z 12 glasovi ZA od prisotnih 12 svetnikov je bil sprejet naslednji

**SKLEP št. 299/10**

Občinski svet Občine Radenci potrjuje sprejem odloka o spremembah in dopolnitvah odloka o prostorskih ureditvenih pogojih po skrajšanem postopku.

**AD 9 SKLEP O RAZVELJAVITVI SKLEPA O NAČINU PODELJEVANJA KONCESIJ**

 **NA PRIMARNI RAVNI ZDRAVSTVENEGA VARSTVA V OBČINI RADENCI**

Uvodno obrazložitev je podala ga. Jasna DIVJAK.

Gradivo za to točko so člani sveta prejeli ob sklicu seje.

**Razpravljali so:**

**G. Zlatko MIR**; čudi ga, da je prišlo do te spremembe prakse v zakonodaji, prav sedaj ko bi v Radencih lahko imeli zgodbo. Namesto, da bi imeli v zdravstveni postajvsaj eno ambulanto polno imamo obe prazni. Imeli smo možnost, da bi imeli koncesionarko, na ta način bi pridobili eno zdravnico za otroke. Nič ne moremo proti zakonu, ki se sprejema na državnem nivoju in prav bi bilo, da se interesentki pomaga še naprej.

**G. župan** je dodal, da bomo sklicali, če bo treba tudi izredno sejo, da bi kandidatki omogočili prijavo na razpis in pridobitev koncesije. Interes imamo, da pridobimo pediatrijo, ki je pripravljena priti v Radence.

**G. Anton Šonaja;** glede zdravstvenega doma sem vprašal na tretji seji, kaj se bo dogajalo le s tem in takrat ste obljubili prihod pediatrinje. Zanima me, kaj se bo dogajalo z zdravstveno postajo, ker po mojih informacijah odhaja tudi dr. Pereza.

**G. župan** je pojasnil, da žal k prvi vlogi nismo prejeli pozitivnega soglasje Zdravstvene zavarovalnice, k drugi vlogi pa ni dalo pozitivnega soglasja niti ministrstvo.

Z 12 glasovi ZA od prisotnih 12 svetnikov je bil sprejet naslednji

**SKLEP št. 300/10**

Občinski svet Občine Radenci potrjuje sklep o razveljavitvi sklepa o načinu podeljevanja koncesije na primarni ravni zdravstvenega varstva v občini Radenci.

**AD 10 ODLOK O SPREMEMBAH IN DOPOLNITVAH ODLOKA O PRORAČUNU**

 **OBČINE RADENCI ZA LETO 2014- REBALANS**

**Seji se je pridružil gospod Jože Toplak**

Uvodno obrazložitev je podala župan Občine Radenci g. Janez Rihtarič.

Rebalans sta obravnavala Odbor za gospodarstvo in Odbor za proračun in finance.

Odbor za gospodarstvo predlaga občinskemu svetu, da obravnava predlog v preloženi vsebini in ga sprejme.

**G. Zlatko Mir** kot predsednik odbora je povzel osnovne ugotovitev Odbora za finance in predlagal občinskemu svetu da rebalans obravnava in sprejme v predlagani vsebini.

**G. župan** je podal obrazložitev terjatev in obveznosti občine Radenci. Dolg države do Občine Radenci znaša več kot je odprtih obveznosti občine.

Gradivo za to točko so člani sveta prejeli ob sklicu seje.

**Razpravljali so:**

**G. Jožef Toplak**; zanimala ga je nadaljnja gradnja kanalizacijskega sistema in sicer kako je z izdelavo projektov in v kateri fazi so in kdaj bodo zaključeni. V NRP-jih za obdobje naslednjih treh let niso zagotovljena sredstva za izgradnjo kanalizacijskega omrežja .

**Ga. Mojca Marovič** je pojasnila, da je Občina Radenci naročila študijo izvedljivosti javne kanalizacije oz. malih čistilnih naprav.

Ker g. **Jožef Toplak** ni bil zadovoljen z odgovorom, je župan dodatno pojasnil, da je potrebno pridobiti študijo ekonomske upravičenosti in izračune kje in na kakšen način graditi nadaljevanje javne kanalizacije.

**G. Marko Vaupotič**; Zanimali so ga dodatni stroški opreme v vrtcu, zakaj ni projekt ceste Okoslavci Graba – vključen v NRP-je in ali je dvig odhodkov na postavki javne razsvetljave posledica odločitve občanov, da ne želijo javne razsvetljave, kot je bila predlagana.

**Ga. Mojca Marovič** je podala obrazložitev, da je strošek opreme bil planiran na osnovni postavki vrtca in je bil zaradi vodenja investicije premaknjen na postavko novogradnje.

**G. Jožef Kager;** moti ga, da smo iz proračuna izvzeli vse ceste. Moti ga, da nismo v Radencih asfaltirali nobene ulice, za gasilskim domom bi bilo potrebno zaključiti parkirišče in cesto.

**G. župan** je podal obrazložitev, da se odločamo navadno za tisto, kjer dobimo največ nepovratnih sredstev. Cca 11 mio je vreden naš proračun od tega je lastnih sredstev cca 3 mio. Cesto Okoslavci graba bomo vnesli v NRP.

**G. Miroslav Madon;** v prvem rebalansu smo sprejeli sklep o zaposlitvi novega delavca. Ta delavec bi se naj ukvarjal samo s projekti. Ali nezaposlitev pomeni, da nismo na projektih čisto nič delali?

**G. župan** je pojasnil, da nam res manjka en delavec in da se bomo o novi zaposlitvi dogovorili.

Po razpravi je dal predsedujoči predlog Odloka na glasovanje.

S 13 glasovi ZA od prisotnih 13 svetnikov je bil sprejet naslednji

**SKLEP št. 301/10**

Občinski svet Občine Radenci potrjuje sprejem Odloka o spremembah in dopolnitvah odloka o proračunu občine Radenci za leto 2014 - rebalans.

**AD 11 PRAVILNIK O SOFINANCIRANJU DRUGIH DRUŠTEV V OBČINI RADENCI**

Uvodno obrazložitev je podala ga. Vera SEVER.

**G. Janez Konrad**; Pravilnik je obravnavala Statutarno pravna komisij in predlagala korenito dopolnitev.

**Ga. Marija Grosman** je v imenu odbora predlagala, da se sprejme Pravilnik v predlagani vsebini in ne kot je predlagala Statutarno pravna komisija.

**Razpravljali so:**

**G. Jožef Kager;** ker je član Statutarno pravne komisije je pojasnil svoje stališče in sicer, da bi naj bili pogoji za športna, kulturna in druga društva enaki, kar se tiče obveščanja. Predlaga, da se to uskladi in predlaga daljši postopek. Predlaga, da se popravijo tudi kriteriji delitve sredstev v proračunu za društva, glede na število društev.

**G. Marko Vaupotiča** je zanimalo, katera so Druga društva. Predlaga, da je seznam teh društev priloga pravilnika.

**G. Janez Konrad**; se strinja s pomislekom predsednice Odbora z družbene dejavnosti glede obveščanja in se strinja, da se potrdi osnovna varianta Pravilnika.

**Ga. Jasna Divjak;** je predlagala, da pa se v Pravilnik doda naslednja sprememba: Pri razdelitvi razpoložljivih sredstev se upoštevajo le programi izvajalcev, ki v celoti izpolnjujejo pogoje, določene z razpisno dokumentacijo. Komisija, določena v 9. členu tega pravilnika, pregleda prispele prijave in posameznega prijavljenega kandidata pozove k dopolnitvi vloge, če je le-ta nepopolna. Rok za dopolnitev vloge je 8 dni.

**Ga. Marija Marič;** meni, da nobeno društvo ni dobilo izdatnega zneska za delovanja iz občinskega proračuna. Meni, da tisti, ki delajo voluntersko si zaslužijo vsaj sredstva za delovanje.

**G. Miroslav Madon;** za društva dajemo iz proračuna cca 0,5%, predlaga dvig na 1% v naslednjem letu.

Gradivo za to točko so člani sveta prejeli ob sklicu seje.

Po razpravi je dal predsedujoči predlog pravilnika na glasovanje.

S 13 glasovi ZA od prisotnih 13 svetnikov je bil sprejet naslednji

**SKLEP št. 302/10**

Občinski svet Občine Radenci potrjuje sprejem Pravilnika o sofinanciranju drugih društev v Občini Radenci s podano dopolnitvijo..

DOPOLNITEV: Pri razdelitvi razpoložljivih sredstev se upoštevajo le programi izvajalcev, ki v celoti izpolnjujejo pogoje, določene z razpisno dokumentacijo. Komisija, določena v 9. členu tega pravilnika, pregleda prispele prijave in posameznega prijavljenega kandidata pozove k dopolnitvi vloge, če je le-ta nepopolna. Rok za dopolnitev vloge je 8 dni.

**AD 12 PRAVILNIK O SOFINANCIRANJU KULTURNIH DRUŠTEV OBČINE RADENCI**

Uvodno obrazložitev je podala ga. Vera SEVER.

Pravilnik je obravnaval Odbor za družbene dejavnosti in Občinskemu svetu predlaga, da ga sprejme v predlagani vsebini.

Statutarno pravna komisija posebnih pripomb na ta pravilnik nima, želi pa, da se vsi pravilniki uskladijo.

Gradivo za to točko so člani sveta prejeli ob sklicu seje.

Ker razprave ni bilo je dal predsedujoči predlog pravilnika na glasovanje.

S 13 glasovi ZA od prisotnih 13 svetnikov je bil sprejet naslednji

**SKLEP št. 303/10**

Občinski svet Občine Radenci potrjuje Pravilnik o sofinanciranju kulturnih društev v Občini Radenci.

**AD 13 PRAVILNIK O FINANČNI POMOČI ZA SPODBUJANJE PODJETNIŠTVA**

Uvodno obrazložitev je podala ga. Nataša Toplak.

Pravilnik je obravnaval Odbor za gospodarstvo in podal naslednjo pripombo: V Pravilnik se dopiše naslednji stavek: Ob prijavi na razpis morajo biti plačani davki, prispevki in poravnane obveznosti do delavcev ter poravnane finančne obveznosti do občine. Ta stavek se doda za prvim odstavkom 6.člena.

Z Ministrstva za finance so sporočili, da je potrebno dodati naslednji stavek: Občina Radenci bo hranila evidence o individualni pomoči de minimis 10 let od datuma dodelitve pomoči. Ta stavek se doda pred 20. členom Pravilnika.

**G. Janez Konrad**; Statutarno pravna komisija je Pravilnik obravnavala in na le tega ni imela pripomb.

Gradivo za to točko so člani sveta prejeli ob sklicu seje.

Ker razprave ni bilo je dal predsedujoči predlog pravilnika na glasovanje.

S 13 glasovi ZA od prisotnih 13 svetnikov je bil sprejet naslednji

**SKLEP št. 304/10**

Občinski svet Občine Radenci potrjuje Pravilnik o finančni pomoči za spodbujanje podjetništva s podanimi dopolnitvami.

DOPOLNITEV: Ob prijavi na razpis morajo biti plačani davki, prispevki in poravnane obveznosti do delavcev ter poravnane finančne obveznosti do občine. Ta stavek se doda za prvim odstavkom 6.člena.

Z Ministrstva za finance so sporočili, da je potrebno dodati naslednji stavek: Občina Radenci bo hranila evidence o individualni pomoči de minimis 10 let od datuma dodelitve pomoči. Ta stavek se doda pred 20. členom Pravilnika.

**AD 14 PRAVILNIK O SPREMEMBAH IN DOPOLNITVAH PRAVILNIKA O**

 **DODELJEVANJU DENARNIH POMOČI V OBČINI RADENCI**

Sejo je zapustila ga. Marija Kupljen.

Uvodno obrazložitev je podala ga. Vera SEVER.

Pravilnik je obravnaval Odbor za družbene dejavnosti in predlaga OS da ga sprejme.

Pravilnik je obravnavala tudi Statutarno pravna komisija in na predlagani Pravilnik nima pripomb.

Župan je pojasnil namene in cilje sprejema tega Pravilnika.

Gradivo za to točko so člani sveta prejeli ob sklicu seje.

**Razpravljali so:**

**G. Zlatko Mir;** meni, da je prav da tudi mi spremenimo ta pravilnik.Pomisleke je imelglede predlagane spremembe 6 člena.

**G. Jožef Toplak;** smatra, da je pravilnik dober. Če se bo povečalo število prosilcev, bo potreben višji znesek za enkratne pomoči. Gospodarska recesija je vedno večja in stiska bo vedno hujša. Potrebno bo razmišljati o povišanju zneska. Spremeniti je treba kriterije, saj ljudje rabijo pomoč skozi celo leto, ne samo enkrat. Ljudem je potrebno pomagati, socialna funkcija bo morala postati močnejša, se bo treba pač odpovedati kakemu asfaltu ali kakemu drugemu projektu. Občina bo morala zagotoviti višja sredstva in tem ljudem dati večkrat pomoč. Spremeniti bo treba kriterije, občinska uprava bo morala ti zadevo preštudirati.

Zadnjič smo dvignili vodo, Ljudje se pritožujejo, predlagal sem postopen dvig,. Situacija bo v naprej zelo težka. Predlaga neki drugi pristop. Ljudem naj se prisluhne in se jim pomaga.

**Župan**; meni da je ta pomoč enkratna in je res namenjena premostitvi najhujše trenutne situacije. Glede vode smo se pogovarjali dalj časa, celo leto in občina subvencionira v visokem odstotku.

Po razpravi je dal predsedujoči predlog pravilnika na glasovanje.

Z 11 glasovi ZA od prisotnih 12 svetnikov je bil sprejet naslednji

**SKLEP št. 305/10**

Občinski svet Občine Radenci potrjuje Pravilnik o spremembah in dopolnitvah pravilnika o dodeljevanju denarnih pomoči v Občini Radenci.

**AD 15 ODLOK O SPREMEMBAH IN DOPOLNITVAH ODLOKA O USTANOVITVI**

 **JAVNEGA ZAVODA KNJIŽNICA GORNJA RADGONA- (SKRAJŠANI**

 **POSTOPEK)**

**Točka AD 15 je bila zaradi odmora po dveh urah seje obravnavana pred točko AD14.**

Uvodno obrazložitev je podala ga. Andreja Vučak Hribar. Predvsem je pojasnila način financiranja Zavoda in opozorila na problem pomanjkljivosti v Odloku o ustanovitvi, kar se izobraževanja tiče. Opozorila je tudi, kaj pomeni ne sprejem predlaganih sprememb Odloka za Občine in Zavod.

**Ga. Vučak – Hribar** je pojasnila tudi možnost odprtja enote knjižnice v Radencih, po principu, kot ga je izbrala Občine Apače. Vsi stroški, razen knjižničnega gradiva, so stroški lokalne skupnosti.

Zelo se trudijo Javni zavod knjižnico približati vsem prebivalcem UE Gornja Radgona.

**Ga. Marija Grosman**; v uvodu se je zahvalila direktorici, da se je odzvala vabilu in prišla na našo sejo. Odbor je odlok pregledal in predlaga OS da se predlagani Odlok sprejme v predlagani vsebini.

**G. Janez Konrad**; statutarno pravna komisija na Odlok nima pripomb in predlaga OS da ga sprejme v predlagani vsebini.

**Razpravljali so:**

**G. Janez Konrad;** jezi ga, da naročnik ni povedal pripravljavcu Odloka kaj z Zavodom želimo doseči. Zanima ge, kaj pomeni z vidika stroškov ustanavljanje strokovnega sveta, andragoškega sveta in vodje izobraževanja.

Direktorica Knjižnice je pojasnila, da to ne pomeni dodatnih stroškov za lokalne skupnosti.

**G. Jožef Kager;** cca 3 leta nazaj sem predlagal, da se v Radencih ustanovi izpostava knjižnice in ga je zanimalo, ali je iz OU Občine Radenci dobila kakšno vprašanje glede ustanovitve izpostave v Radencih.

Direktorica knjižnice je pojasnila, da se z njo do danes nihče ni pogovarjal o ustanovitvi enote knjižnice v Radencih.

**G. župan** je pojasnil, da so se zaposleni na OU pogovarjali o načinu ustanovitve in organizacije s predstavniki občine Apače, ki imajo svojo enoto knjižnice.

**Ga. Marija Marič**; predlaga izpostavo knjižnice v Zdravstveni postaji in še čitalnico in prostore za društva.

Gradivo za to točko so člani sveta prejeli ob sklicu seje.

Po razpravi je dal predsedujoči predlog odloka na glasovanje.

S 13 glasovi ZA od prisotnih 13 svetnikov je bil sprejet naslednji

**SKLEP št. 306/10**

Občinski svet Občine Radenci potrjuje sprejem Odloka o spremembah in dopolnitvah odloka o ustanovitvi JZ Knjižnica Gornja Radgona po skrajšanem postopku.

**AD 16 ODLOK O SPREMEMBAH  IN DOPOLNITVAH ODLOKA O LETNEM NAČRTU**

 **PRIDOBIVANJA NEPREMIČNEGA PREMOŽENJA OBČINE RADENCI ZA LETO**

 **2014 (SKRAJŠANI POSTOPEK)**

Uvodno obrazložitev je podala ga. Nataša TOPLAK.

Odlok je obravnaval Odbor za gospodarstvo in predlaga OS da ga sprejme v predloženi vsebini.

**Razpravljali so:**

**G. Miroslav Madon;** je izpostavil dejstvo in gradiva: parcelna št. 139 k.o. Radenci v velikost 279 m2 kupujemo za ceno 3500 EUR in gre za parcelo odvodnjavanja. Kako se je lahko to zgodilo, da tako pozno in po tako visoki ceni odkupujemo predmetno parcelo?

Nataša Toplak je razložila, zakaj traja postopek toliko časa in da je nakup te parcele že bil potrjen po tej ceni in da gre sedaj samo za realizacijo Odloka, saj je eden od solastnikov šele v letošnjem letu dostavil pooblastilo solastnice, da lahko proda omenjeno parcelo tudi v njenem imenu.

Gradivo za to točko so člani sveta prejeli ob sklicu seje.

Ker razprave ni bilo je dal predsedujoči predlog odloka na glasovanje.

Z 9 glasovi ZA in enim glasom 1 proti od prisotnih 12 svetnikov je bil sprejet naslednji

**SKLEP št. 308/10**

Občinski svet Občine Radenci potrjuje sprejem Odloka o spremembah in dopolnitvah Odloka o letnem načrtu pridobivanje nepremičnega premoženja občine Radenci za leto 2014.

**AD 17 REFERENDUMSKA POBUDA - ROMAN LELJAK, V IMENU CIVILNE**

 **INICIATIVE**

Z referendumsko pobudo CI je Jasna Divjak seznanila svetnike OS, prav tako s postopkom poziva za dopolnitev pobude in končnim odgovorom župana.

Celotno Obvestilo, ki je bilo poslano Civilni iniciativi s strani župana je bilo posredovano članom OS Občine Radenci kot del gradiva za 25 redno sejo Občinskega sveta Občine Radenci.

**AD 18 ODGOVORI NA VPRAŠANJA IN POBUDE SVETNIC IN SVETNIKOV**

Župan je seznanil svetnike s prošnjo predstavnika sindikata delavcev Mure, da dvema zaposlenima v Muri, ki sta izgubila tožbo proti Muri zaradi neizplačanih plač ( iz obdobja prvega postopka stečaja) v višini cca 1500 EUR zaradi izgubljene tožbe.

Po obsežni razpravi, v kateri je sodelovala večina svetnikov ( za ta del razprave ne obstaja avdio-video posnetek) je bil

Z 11 glasovi ZA in enim glasom 1 proti od prisotnih 12 svetnikov je bil sprejet naslednji

SKLEP 308/11: Vsem, ki zaprosijo za finančno pomoč na Občini Radenci, se pomaga v skladu s Pravilnikom o enkratni pomoči.

Župan je odgovoril na vsa vprašanja svetnic in svetnikov.

Seja se je zaključila ob 21:30.

Zapisala: Mojca Marovič Janez Rihtarič

 Župan Občine Radenci